།མ་རིག་སྲིད་པའི་ལུས་ངན་བླངས་པ་ཡིས། །ཚེ་སྲོག་རྟེན་ཏུ་བླ་རྩ་འཁྱམས་
པོ་བྱུང༌། །ཞེས་སོ། །གསུམ་པ་ནི། སློབ་དཔོན་དཔའ་བོས། དེ་ལ་སེམས་ཅན་
རྣམས་ཀྱི་འཚོ་བ་ནི་ཁྲག་ལ་རག་ལས་པ་ཡིན་ཏེ་ཁྲག་ལེགས་པར་གནས་ཤིང་རྒྱུ་
ན་ནི་སྲོག་ཀྱང་ལེགས་པར་གནས་པ་ཡིན་ནོ། །ཞེས་སོ། །བཞི་པ་མེ་དྲོད་ནི། ཕོ་
བ་དེར་མ་ཞུ་བའི་གནས་ལ་བརྟེན་ཏེ་དེ་ཚེ་དང་སྟོབས་དང་གཟི་མདངས་འབྱུང་
བ་ཆེན་པོ་ལྔའི་དངས་མ་དང་ཁམས་བདུན་པོ་འཕེལ་ཞིང་རྒྱས་པར་བྱེད་དོ་ཞེས་
སྲོག་འཚོ་བའི་གཙོ་བོར་བཤད་ཅིང་མངོན་པ་ནས་གསུངས་པའི་དྲོད་དང་གནད་
གཅིག་གོ །འདི་དག་ལ་བརྟེན་ནས་ཚེ་གནས་པ་དང་མི་གནས་པའི་འགྲོ་ལྡོག་
བྱེད་པས་རྣམ་གྲངས་ཀྱི་དབྱེ་བར་རུང་སྟེ། ལུས་དང་སྲོག་གནས་པའི་རྩ་བར་
བྱེད་པས་རྩ་ཞེས་པ་ལྟ་བུ་བདག་ཉིད་གཅིག་པ་དང་རྟེན་བརྟེན་པའི་འབྲེལ་པར་
གྲུབ་ཅིང༌། འདི་ལ་བརྟེན་ནས་ཚེ་གནས་པའི་རྐྱེན་དང་འཆི་མེད་འགྲུབ་པའི་
གནད་སོགས་ཀྱང་ཞར་ལས་ཤེས་པར་འགྱུར་རོ། །ལྔ་པ་ལ་གསུམ། འཚོ་བའི་
ཁྱད་པར། འཆི་བའི་བྱེ་བྲག གློ་བུར་འཆི་བ་ཡོད་མེད་བཤད་པའོ། །དང་པོ་ནི།
སྔགས་དང་བཅུད་ལེན་གྱིས་རིག་པ་འཛིན་པ་གྲུབ་པ་དང༌། རྩེ་གཅིག་ཏུ་མཉམ་
246

ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།
པར་བཞག་པའི་བསམ་གཏན་དངོས་གཞི་ཐོབ་པ་དང༌། སེམས་མེད་སྙོམས་
འཇུག་དག་ནི་འཕེན་པ་མ་རྫོགས་བར་དུ་འཚོ་བ་མི་འདོར་ལ། རྒྱལ་ཆེན་རིས་
བཞིའི་ལྷ་རྣམས་མི་ལོ་ས་ཡ་དགུ་འཚོ་བ་ནས་གོང་དུ་འཕེལ་ཏེ་སྲིད་རྩེ་བ་རྣམས་
བསྐལ་ཆེན་བརྒྱད་ཁྲིའི་བར་དུ་འཚོ་བ་དང༌། དམྱལ་བའི་ཚེ་ཚད་ཐུང་ཤོས་ཀྱང་
མིའི་ལོ་གྲངས་ཀྱིས་གཞལ་བར་དཀའ་ཞིང་རིང་ཤོས་བསྐལ་བས་གཞལ་དུ་མེད་
ལ། ཡི་དྭགས་མི་ལོ་ས་ཡ་གཅིག་དང་དགུ་འབུམ། དུད་འགྲོ་རིང་མཐའ་བསྐལ་
བ་ནས་ཐུང་མཐའ་སྐད་ཅིག་མའི་བར་མ་ངེས་པར་འཚོ་བ་དང༌། སྒྲ་མི་སྙན་ན་
ཚེ་སྟོང་སྟེ། གཉིས་ན་ཕྱེད་ཕྱེད་སྤངས་པའོ། །འདི་ན་མ་ངེས་ཐ་མར་ནི། །ལོ་
བཅུ་དང་པོ་དཔག་ཏུ་མེད། །ཅེས་པས་མིའི་འཇིག་རྟེན་བྱང་གླིང་པ་ལོ་སྟོང༌།
ནུབ་གླིང་ལྔ་བརྒྱ། ཤར་གླིང་པ་གཉིས་བརྒྱ་ལྔ་བཅུར་ངེས་པ་ཅན་ཏུ་འཚོ་ལ།
གླིང་འདིར་ནི་ཐུང་མཐའ་ཚེ་ལོ་བཅུ་དང༌། རིང་མཐའ་བསྐལ་པ་དང་པོའི་མི་
རྣམས་ཚེ་ལོ་དཔག་མེད་འཚོ་ ལ། དེང་སང་ཚེ་ལོ་སུམ་ཅུའམ་ཉི་ཤུ་ཁ་རལ་
བའང་བཞེད་པས། ཞི་བ་ལྷས། དེ་རིང་སང་ཙམ་མི་འཆི་ཞེས། །བདེ་བར་
འདུག་པ་རིགས་མ་ཡིན། །ཞེས་དང༌། ཚེ་ནི་ཡུན་ཐུང་ཤེས་བྱའི་རྣམ་པ་མང༌། །
ཚེ་ཡི་ཚད་ཀྱང་ཇི་ཙམ་མི་ཤེས་པས། །ངང་པས་ཆུ་ལས་འོ་མ་ལེན་པ་བཞིན།
རང་གི་འདོད་པ་དང་དུ་བླང་བར་བྱོས། ཞེས་གསུངས་པ་ལྟར་ཚེའམ་ཆོས་
།
སོགས་བསྒྲུབ་བྱ་ལ་ཕྱི་གཤོལ་མ་སོང་བ་ཁོ་ན་གཅེས་སོ། །སྤྱིར་དགེ་བའི་ལས་
ཀྱིས་ཚེ་རིང་ཞིང་བདེ་བར་འཚོ་བ་ཡིན་མོད་ཀྱི། ངན་འགྲོ་རྣམས་ནི་མི་དགེ་བའི་
ལས་ཀྱིས་སྡུག་བསྔལ་མྱོང་བའི་ཡུན་ཤིན་ཏུ་རིང་བར་གྲུབ་པས་ལས་ལ་ཡིད་ཆེས་
པར་བྱའོ། །གཉིས་པ་ནི་དཔེར་ན། མར་མེ་ནི་རེས་འགའ་སྡོང་བུ་ཟད་པས་དང་།
།
247

ppeppii རྒྱ་ཆེན་བཀའ་མཛོད།
རེས་འགའ་འབྲུ་མར་ཟད་པས་དང༌། རེས་འགའ་གཉིས་ཀ་ཟད་པས་དང༌།
རེས་འགའ་གཉིས་ཀ་མ་ཟད་ཀྱང་རླུང་ལ་སོགས་པས་འཆི་བ་བཞིན་དུ་ཚེ་ཟད་
པས་འཆི་ལ་བསོད་ནམས་ཟད་པས་མ་ཡིན་པ་དང༌། དེ་ལས་ལྡོག་པ་དང༌།
གཉིས་ཀ་ཡིན་པ་དང༌། གཉིས་ཀ་མ་ཡིན་པ་སྟེ་མུ་བཞི་ལས། དང་པོ་ནི། ལས་
ཀྱིས་འཕངས་པའི་སྲོག་གི་རྒྱུན་རྫོགས་པས་འཆི་བ་དང༌། གཉིས་པ་ནི། ལོངས་
སྤྱོད་ཀྱི་རྣམ་སྨིན་ཅན་ གྱི་ལས་ཟད་པས་འཆི་བ་དང༌། གསུམ་པ་ནི། ཚེ་དང་
ལོངས་སྤྱོད་ཀྱི་རྣམ་སྨིན་ཅན་གྱི་ལས་གཉིས་ཀ་ཟད་པས་འཆི་བ་དང༌། བཞི་པ་
ནི། དེ་གཉིས་ཀ་མ་ཟད་ཀྱང་བག་མེད་པའི་སྤྱོད་པ་དང་གཡུལ་དང་མེ་ཆུ་སོགས་
ཡ་ང་བ་མི་སྤོང་བས་འཆི་བའོ། །དེས་ན་མུ་དང་པོའི་ཕྱིར་སྲོག་སྐྱོབ་པ་དང༌། མཆོད་
རྟེན་བཞེངས་པ་སོགས་རྒྱུ་མཐུན་གྱི་དགེ་བ་རྣམས་དང༌། གཉིས་པའི་ཕྱིར་དཀོན་
མཆོག་མཆོད་པ་སོགས་བསོད་ནམས་ཀྱི་བྱ་བ་སྤྱི་དང༌། གསུམ་པའི་དོན་དུ་
གཉིས་ཀ་ལ་འབད་དེ་འཆི་བ་བསླུ་ཞིང༌། བཞི་པའི་ཆེད་དུ་ཟས་དང་སྤྱོད་ལམ་
ཀུན་ལ་བག་ཡོད་པ་བྱ་བ་དང༌། ཡ་ང་བའི་གནས་རྣམ་པ་ཀུན་ཏུ་སྤང༌། མོ་བོན་
སྨན་ལ་སོགས་པས་ཀྱང་ཕྱི་མ་འདི་ཙམ་ལ་ཕན་གདགས་སུ་རུང་གི་སྔ་མ་གསུམ་
ལ་ནི་དེ་དག་གི་མཐུ་འཇུག་པ་མ་ཡིན་ནོ། །དཀར་པོའི་རྒྱུ་དེ་དག་གཞིར་བཞག་
པའི་སྟེང་དུ་སྔགས་ཀྱི་བསྐྱེད་རྫོགས་ཟབ་མོས་ཚེ་བསྒྲུབས་པ་ནི་བཞི་ཀ་ལ་གཅེས་
ཏེ་བུ་ལོན་མ་ཁུག་པའི་དབུལ་པོ་གཉེན་ཁས་དྲག་གིས་མགོན་ནས་ནོར་དང་སྤྲད་
པ་ལྟ་བུའོ། །གསུམ་པ་ལ་གཉིས་དངོས་དང་རྒྱུའོ། །དང་པོ་ནི། མཛོད་ལས། སྒྲ་
མི་སྙན་མ་གཏོགས་པར་འཆི། ཞེས་པས་དམིགས་བསལ་ཁ་ཅིག་མ་གཏོགས་
འདོད་ཁམས་པ་སྙོམས་འཇུག་གཉིས་ལ་མ་ཞུགས་པ་རྣམས་ནི་བར་འཆི་དང་
24820

ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།
བཅས་པ་སྟེ།
པ་ཡིན་ལ།
དེ་དག་གི་ལུས་ལ་གནོད་པ་བྱས་པས་ཚེ་ལ་གནོད་པར་འགྱུར་
བའི་ཕྱིར་ཚེ་ལུས་ཀྱི་རྒྱུད་ལ་རགས་ལུས་པར་འཇུག་པ་ཞེས་གློ་བུར་དང་བཅས་
སྒྲ་མི་སྙན་པ་ནི་ཚེ་ཚད་རངས་པོར་འཚོ་ཡི་བར་འཆི་མེད་ལ། དེ་
བཞིན་དུ། ཚེ་ལན་གཅིག་སྐྱེས་ནས་གནས་པ་ཞེས་འགོག་པ་དང་འདུ་ཤེས་མེད་
པའི་སྙོམས་འཇུག་གཉིས་དང་བྱམས་པ་སོགས་ཏིང་ངེ་འཛིན་ཐོབ་པའི་འདོད་
ཁམས་པ་དང༌། གཟུགས་གཟུགས་མེད་ཀྱི་སེམས་ཅན། བྱང་སེམས་སྐྱེ་བ་
གཅིག་གིས་ཐོགས་པ་དང༌། ཚེ་དེ་ཉིད་ལ་དགྲ་བཅོམ་ཐོབ་པའི་སྲིད་པ་ཐ་མ་པ།
རྒྱལ་བས་ཚེ་ཚད་ལུང་བསྟན་པ། རྒྱལ་བའི་ཕོ་ཉ། མཐོང་ལམ་དང་བྱམས་པ་
ཆེན་པོ་ལ་ཞུགས་པ། བྱང་སེམས་སྲིད་ཐ་པ་དང་འཁོར་ལོས་སྒྱུར་རྒྱལ། དེ་དག་
ལྷུམས་ན་ཡོད་པའི་ཡུམ་ལ་སོགས་པ་ནི་རང་རང་གི་ཚེ་ཚད་དམ་བྱ་བའི་འབྲས་
བུ་མ་གྲུབ་ཀྱི་བར་དུ་གློ་བུར་འཆི་བ་མེད་དོ། །གཉིས་པ་ནི། དེ་ལ་དམྱལ་བ་པ་
རྣམས་ནི་རྒྱལ་བའི་ཐུགས་རྗེ་དང་རང་རྒྱུད་ལ་དགེ་སེམས་སྐྱེས་པ་སོགས་དཀར་
པོའི་མཐུ་ཡིས་གློ་བུར་དུ་འཆི་བའི་རྒྱུ་བྱེད་ལ། ལྷ་དང་ལྷ་མིན་གཡུལ་སྤྲོད་པ་
དང་རྩེད་མོས་མྱོས་པས་མཚོན་གཞན་དག་ནི་མི་དགེ་བའི་བསམ་སྦྱོར་དང་བག་
མེད་པ་ཁོ་ནས་གློ་བུར་དུ་འཆི་བའི་རྒྱུ་རྐྱེན་བྱེད་པ་དང༌། ཁྱད་པར་མིའི་འཇིག་
རྟེན་ཏུ་འཇིགས་པ་ཆེན་པོ་བཅུ་དྲུག་ཏུ་གྲགས་པ་ནི། དུས་འཁོར་བསྡུས་རྒྱུད་
ལས། དགྲ་དང་སེང་གེ་གླང་ཆེན་དབང་པོ་མེ་དང་ལྟོ་འཕྱོའི་བདག་པོ་ཆོམ་རྐུན་
ཞགས་པས་འཆི་བ་དང༌། ཆུ་གཏེར་འཁྲུགས་པ་དང་ནི་ཤ་ཟ་འཆི་བའི་འཇིགས་
བྱེད་ནད་དང་དབང་པོའི་ཉེ་བར་འཚེ་བ་དང༌། དབུལ་དང་བུད་མེད་བྲལ་དང་མི་
བདག་འཁྲུགས་པའི་འཇིགས་པ་དང་ནི་རྡོ་རྗེ་ལྟུང་དང་དོན་ཉམས་པ། ཞེས་པ་
249

རྒྱ་ཆེན་བཀའ་མཛོད།
ལྟར་ལ། འཇིགས་པ་གློ་བུར་བ་དེ་དག་སྔགས་ལ་སོགས་པའི་མཐུས་བཟློག་
པར་འགྱུར་བའི་ཚུལ་ཡང༌། དེ་ཉིད་ལས། གང་ཞིག་རྣལ་འབྱོར་མ་རྣམས་ཞབས་
ནི་ཉིན་ཞག་སོ་སོར་དྲན་བྱེད་དེ་ལ་རབ་ཏུ་ཉམས་པར་འགྱུར། །ཞེས་སོ། །མདོ་
ལས་གློ་བུར་དུ་འཆི་བའི་རྒྱུ་དགུར་གསུངས་ཏེ། ཟས་མི་འཕྲོད་པ་ཟ་བ། ཟས་
འགྲངས་ཀྱང་མང་དུ་ཟ་བ། སྔ་མ་མ་ཞུ་ཕྱི་མ་ཟ་བ། གཤང་གཅི་དུས་སུ་མི་
འདོར་བ། ནད་པས་སྨན་པ་དང་ནད་གཡོག་ལ་མི་ཉན་པ། གདོན་དྲག་པོས་
བཏབ་པ། སྐྱུགས་སྨན་ལོག་པ་མ་བརྟགས་པའི་དྲག་ཤུལ་སྤྱོད་པ། བག་མེད་
པར་འཁྲིག་པ་སྤྱོད་པ་རྣམས་དང༌། གཞན་ཡང་གློ་བུར་བརྒྱད་ཅུ་རྩ་གཅིག་ཏུ་
གྲགས་པ་སོགས་མང་ཡང་དེ་དག་ཏུ་མ་འདུས་པ་མེད་ལ། མདོར་ན་དེ་དག་མ་
བྱུང་བའི་སྔ་རོལ་ནས་བསྲུང་བ་དང་སྤང་བ་ལ་མཁས་པར་བྱ་བ་ནི་ཚེ་རིང་པོར་
འཚོ་བའི་ཆོ་ག་ཕུལ་དུ་བྱུང་བའོ། །དྲུག་པ་ལ་གཉིས། འཆི་ལྟས་འབྱུང་བའི་རྒྱུ་
བརྗོད་པ། འཆི་ལྟས་བྱེ་བྲག་ཏུ་བཤད་པའོ། །དང་པོ་ལ་གསུམ། ཕྱི་དང་ནང་
དང་གསང་བའོ། །དང་པོ་ནི། སློབ་དཔོན་ངག་གི་དབང་ཕྱུག་གྲགས་པས།
ལྷ་དང་འབྱུང་བ་གཉིས་ཀ་ནི། །འཁྲུགས་པ་འཆི་བའི་མཚན་ཉིད་གསུམ། །ཐོབ་
ལས་ འཆི་ ལྟས་ འབྱུང་ འགྱུར་ བས། །འདི་ལས་དབྱེ་བ་མཚོན་པར་བྱ། །ཞེས་
གསུངས་པ་ལྟར་གསུམ་དང༌།
གཉིས་སུ་འགྱུར་ཏེ། ལྷ་འཁྲུགས་པའམ་ལྷ་ལས་གྱུར་པ་ལ་ཐོག་ལྷུང་བ་སོགས་
ཕྱི་དང༌། མུ་གེ་སོགས་ནང༌། འབྱུང་བ་འཁྲུགས་པའམ་འབྱུང་བ་ལས་གྱུར་པ་ལ་
མེ་ཆུ་སོགས་ཀྱིས་འཚེ་བ་ཕྱི་དང༌། རླུང་མཁྲིས་སོགས་འཁྲུགས་པ་ནང་། ལྷ་དང་
འབྱུང་བ་གཉིས་ཀ་འཁྲུགས་པ་ལའང་ཕྱི་དང་ནང་གི་དབྱེ་བས་དྲུག་ཏུ་འགྱུར་རོ། །
པའང་ཤི.
250

ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།
གཉིས་པ་ནི། རང་རང་གི་ཁམས་འཚོ་བའི་རྒྱུ་ཚེའི་འཕེན་པ་དང༌། སྔོན་ནས་
བསགས་པའི་ལས་ཀྱི་ལྷག་མ་དང༌། བསོད་ནམས་ཀྱི་མཐུ་གསུམ་ལས་གང་
རུང་ཟད་པ་སྟེ་རྐྱང་ཟད་གསུམ་དང༌། དེ་དག་གཉིས་གཉིས་ཟད་པ་དང༌། ལྷན་
ཅིག་ཏུ་ཟད་པ་སྟེ་གསུམ་ཀའང་སྔོན་བསགས་ལས་ཀྱི་འཕེན་པ་ལ་རགས་ལས་
ཤིང༌། འཕྲལ་རྐྱེན་གྱི་འགྲོ་ལྡོག་ལའང་ངེས་པར་ལྟོས་ཏེ། སྔ་འགྱུར་གྱི་རྒྱུད་ལས།
དམ་ཉམས་སེམས་དཀྲུགས་ཡི་ཆད་དངངས་པ་དང༌། །ཞེ་སྡང༌དྲག་པོས་རྦོད་
།གནས་
གཏོང་ཚར་བཅད་དང༌། །སྐུ་གསུང་ཐུགས་ཀྱི་དམ་ཚིག་ཉམས་པ་དང༌།
ངན་དག་ཏུ་གནས་ཕབ་འདི་དག་ནི། །ཚེ་ཉམས་དབུགས་དངངས་བགེགས་ཀྱི་
དབང་དུ་འགྱུར། །ཞེས་ཚེ་འཛད་པའི་རྐྱེན་དང༌། ངག་དབང༌གྲགས་པས། རྐུན་
མ་ཉ་དང་རི་དྭགས་སྤྲུལ། །བྱ་སོགས་སྲོག་ལ་ཆགས་པ་རྣམས། །འདི་དག་བསད་
ན་འཕྲལ་དུ་ནི། །ཚེ་རིང་བ་ཡང་ཚེ་ཐུང་འགྱུར། །ཞེས་སྲོག་གཅོད་སོགས་རང་
བཞིན་དང་བཅས་པའི་ཁ་ན་མ་ཐོ་བ་འཕེལ་བས་རྣམ་པར་དཀར་བའི་ལས་
ཀྱི་འཕྲོ་རྫོགས་པའི་རྐྱེན་དང༌། མཆོད་རྟེན་འཇིག་པ་དང་དགེ་འདུན་གྱི་ཆོས་
འཁོར་འཇོམས་པ་སོགས་བསོད་ནམས་མ་ཡིན་པའི་ལས་ཀྱིས་བསོད་ནམས་
འཛད་པའི་རྐྱེན་བྱེད་པས། ལས་ཀྱི་འཕེན་པ་ཟད་ན་དུས་ཀྱི་འཆི་ལྟས་དང༌།
རྐྱེན་གྱི་དབང་ལས་དུས་མ་ཡིན་པའི་འཆི་ལྟས་འབྱུང་བའི་རྒྱུ་བྱེད་ཅིང༌། ཚེ་དང་
ལས་དང་བསོད་ནམས་གསུམ་པོའང་མར་མེ་དང་སྡོང་བུ་དང་མར་ཁུ་བཞིན་དུ་
གཅིག་ལ་གཅིག་བརྟེན་ཏེ་རིང་དུ་འཚོ་བར་བྱེད་དོ། ། ་་ན་
གསུམ་པ་ནི། རང་རང་དབུགས་ཀྱི་གྲངས་ཉི་ཁྲི་ཆིག་སྟོང་དྲུག་བརྒྱ་ལ་ཉིན་ཞག་
རེ་རྩིས་པའི་ལོ་བརྒྱ་ན་རྩ་རླུང་ཐིག་ལེ་གསུམ་པོ་སྡུད་པའི་རིམ་པས་དུས་ཀྱི་འཆི་
251

རྒྱ་ཆེན་བཀའ་མཛོད།
ལྟས་འབྱུང་ལ། རྐྱེན་གློ་བུར་བའི་དབང་གིས་གཡས་གཡོན་ཉི་ཟླའི་རྒྱུ་བ་ཡོན་
པོ་ཤུགས་ཆེར་འཕེལ་ཞིང༌ལྟེ་བར་ཁྱིམ། སྙིང་གར་ཐུན་བརྒྱད། མགྲིན་པར་རྒྱུ་
སྐར། སྤྱི་བོར་ཟླ་རྐང་གི་རིམ་པ་རྣམས་ཡུན་ཐུང་དུས་འདོར་བ་ལས་དུས་མ་
ཡིན་པའི་འཆི་ལྟས་འབྱུང་བ་ཡིན་ནོ། །འདི་ནི་རྒྱས་པར་སྤྲོ་ན་མཐའ་ཡས་པས་
གསང་སྔགས་ཀྱི་རྒྱུད་ལུང་མན་ངག་རྣམས་ལས་རྟོགས་དགོས་སོ། །གཉིས་
ལ༌དྲུག ། ཡུལ༌གང༌ལ༌བརྟག ཚུལ་ཇི་ལྟར་བརྟག ། དུས་ནམ་གྱི་ཚེ་བརྟག ལྟས་
ཀྱི་འབྲེལ་བརྗོད། ལྟས་ཇི་ཙམ་འབྱུང་བ་ལ་དཔྱད། བརྟགས་པའི་དགོས་པའོ། །
དང་པོ་ནི། འཆི་བདག་བསླུ་བའི་རྟོགས་པ་ལས། གལ་ཏེ་འགའ་ཞིག་ འཆི་བ་
ཡི། །མཚན་ཉིད་ཤེས་པར་འདོད་གྱུར་པ། །དེས་ནི་བདེར་གནས་ལུས་ལས་
ནི། །ཤེས་བྱ་གཞན་དུ་ཡིད་གཉིས་འགྱུར། །ཁམས་མི་སྙོམས་དང་འདོད་ཆགས་
དང༌། །རབ་རིབ་ལ་སོགས་མཐུ་ལས་དང༌། །འཇིགས་དང་མྱ་ངན་སོགས་ཀྱི་
མཐུས། །གང་ལས་གཞན་ཏུ་སོ་སོར་སྣང༌། །ཞེས་པ་ལྟར་རོ། །
གཉིས་པ་ལ་གཞུང་ལུགས་མན་ངག་རྣམས་སུ་དབྱེ་བསྡུ་དུ་མ་མཆིས་ཀྱང་མདོར་
བསྡུ་ན་གཉིས་ཏེ་ཕྱི་དང་ནང་གི་ལྟས་སོ། །དང་པོ་ལ་དྲུག་སྟེ། ཀརྐ་ཊ་དང་ཆུ་སྲིན་
གྱི་འཕོ་བའི་ཉིན་ཞག་གི་ཉིན་གུང་རང་གྲིབ་འཕེལ་འགྲིབ་གོ་ལྡོག་པའམ་ཚད་
ལས་འདས་པར་འགྲིབ་པ་ནི་འཆི་བའི་ལྟས་དང༌། ཚད་ལས་འདས་པར་འཕེལ་
བ་ནད་ཀྱིས་འཚེ་བའི་ལྟས་ཏེ་དེ་སོགས་གྲིབ་མ་ལ་བརྟག་པ་དང༌། རྐང་མཐིལ་
དང་ལྟེ་བ་ཕུག་སྙམ་བྱེད་ན་ཉིན་ཞག་གསུམ་གྱི་གོང་དུ་ལྔ་པར་འགྱུར་བ་སོགས་
གློ་བུར་ཟུག་རྔུ་ལ་བརྟག་པ་དང༌། གཤང་གཅིའི་མཉམ་པོར་སྦྲིད་པ་བྱུང་བ།
དཀར་པོའི་ཚེས་གཅིག་ལ་ཁམས་ནག་པོར་འབབ་པ། རི་རབ་ཀྱི་དུ་བ། རྣ་བའི་
252

ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།
ཨུཏྟ། རྒྱལ་མོའི་འོད་མདངས། ཚངས་པའི་སྐུད་པ་ཆད་པ་སོགས་ལུས་ལ་
བརྟགས་པ་དང༌། མིག་གིས་གཟུགས་དང་རྣ་བས་སྒྲ་སོགས་ཡུལ་རྣམས་ཚུལ་
ལྡན་དུ་མི་འཛིན་པའམ་ལོག་པར་འཛིན་ཏེ་འཁྲུལ་པ་སྣ་ཚོགས་སུ་མྱང་བ་སོགས་
དབང་པོ་ལ་བརྟག་པ་དང༌། སྤྲིན་མེད་ནམ་མཁར་སྔ་དྲོ་ཕྱི་དྲོའམ། ཡང་ན་ཟླ་
འོད་དུ་རང་གི་གྲིབ་མར་ཡུན་རིང་བལྟས་པའི་གྲིབ་གཟུགས་ནམ་མཁར་མཐོང་
བ་ལ་སྐྱོན་ཡོད་མེད་བརྟག་པ་སྟེ་གྲིབ་གཟུགས་ལ་བརྟག་པ་དང༌། རྩ་སྡུད་ཅིང་
རླུང་ཡོན་པོར་རྒྱུ་བ་དང་རྩ་གནས་སུ་གདོན་ཞུགས་ཏེ་ནད་དྲངས་པའི་རྐྱེན་ལས་
མུན་རུག་ཉི་ཟླ་ནུབ་པ་དང༌། རྒྱན་གོས་ཕྲེང་བ་དམར་པོ་ཐོགས་པ། གཅེར་བུར་